
Kasutusloa andmine (Paul Kerese tn 14)

1. ASJAOLUD JA MENETLUSE KÄIK
13.07.2020 ehitisregistri keskkonda laekus läbivaatamiseks Paul Kerese tn 14 kinnistul (katastri üksuse tunnus 51101:006:0206) püstitatud Sisekaitseakadeemia Narva Õppekeskuse hoonele (ehitisregistri kood 120873124) kasutusloa taotlus nr 2011371/10683. Taotlusele on lisatud ehitusprojekt „SKANK_TP_AR-0-01_koik-joonised.asice“, projekteerimisbüroo Kolm Pluss Üks OÜ, ning vajalik teostusdokumentatsioon.

14.09.2020  ehitisregistri  keskkonnas, koduleht www.ehr.ee, on genereeritud kasutusloa eelnõu nr  2012371/12005, menetluse nr 221580 ning eelnõu suunatud Narva Linnavalitsuse Arhitektuuri- ja Linnaplaneerimise Ameti spetsialistidele, Päästeameti Ida päästekeskusele, Politsei- ja Piirivalveametile, Terviseameti Ida regionaalosakonnale kooskõlastamiseks ning Sisekaitseakadeemiale ja Tartu Ülikoolile arvamuse avaldamiseks.
15.09.2020 Päästeameti Ida päästekeskus on kooskõlastanud menetluse järgmise märkusega: Hiljemalt 05.10.2020 esitata Ida päästekeskusele taotlustulekahjuteate edastamiseks Häirekeskusess ning sõlmida leping sideettevõtjaga.
21.09.2020 Narva Linnavalitsuse Arhitektuuri- ja Linnaplaneerimise Ameti arhitektuuri ja planeerimise osakonna keskkonnaspetsialist on kooskõlastanud menetluse järgmise märkusega: Vastavalt Narva Linnavalitsuse 16.09.2020 korraldusele nr 596-k Narva Linna P.Kerese tn 14 “Sisekaitseakadeemia Narva Õppekeskuse” projekti (Sisekaitseakadeemia Narva Õppekeskus”, töö nr 245, peaprojekteerija Kolm Pluss Üks OÜ, Suve 2-69, Tallinn 10159) on otsustatud keskkonnamõju hindamine jätta algatamata.
Terviseameti Ida regionaalosakond on kasutusloa menetlusest loobunud. Ehitusseadustiku § 54 lg 8 kohaselt kui kooskõlastaja või arvamuse andja ei ole kümne päeva jooksul kasutusloa eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse kasutusloa eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi kasutusloa eelnõu kohta arvamust avaldada, kui seaduses ei ole sätestatud teisiti.
Ülejäänud kaasatud isikud hindasid Paul Kerese tn 14 kinnistul püstitatud Sisekaitseakadeemia Narva Õppekeskuse hoone ehitustööd nõuetele vastavaks ning ehitisregistri kasutusloa menetluse raames kinnitasid oma allkirjadega, et ehitusseadustikus § 55 loetletud põhjused kasutusloa väljastamisest keeldumiseks puuduvad. 

Samas 17.08.2020 on genereeritud kasutusloa eelnõu nr 2012371/14020-3, menetluse nr 225422, mis puudutab Paul Kerese tn 14 territooriumil Sisekaitseakadeemia õppehoone teenindamiseks rajatud tehnovõrkusid. Eelnõu suunatud Narva Linnavalitsuse Arhitektuuri- ja Linnaplaneerimise Ameti ning Linnamajandusameti spetsialistidele, Narva Vesi AS-le, VKG Elektrivõrgud OÜ-le, Gaasivõrk AS-le, Telia Eesti AS-le  kooskõlastamiseks.
Kõik kaasatud isikud hindasid Paul Kerese tn 14 kinnistul rajatud tehnorajatiste ehitustööd nõuetele vastavaks ning ehitisregistri kasutusloa menetluse raames kinnitasid oma allkirjadega, et ehitusseadustikus § 55 loetletud põhjused kasutusloa väljastamisest keeldumiseks puuduvad. 

Teostatud ehitustööd vastavad 27.12.2018 antud ehitusloale nr 1812271/32910 ja ehitusloa menetluse raames kooskõlastatud ehitusprojektile. Ehitusprojektiga oli ettenähtud Paul Kerese tn 14 kinnistule (51101:006:0206), Narva linna, Ida-Viru maakonda Sisekaitseakadeemia Narva õppekeskuse ja Tartu Ülikooli Narva kolledži ühise õppe- ja majutushoone püstitamist ja selle piirneva territooriumi heakorrastust.

Kasutuslubade menetlused toimusid ehitisregistri elektroonilises keskkonnas. Ehitusdokumentatsioonis on avastatud puuduseid ning ehitisregistri elektroonilise keskkonna kaudu mitu korda kasutusloa taotlused on tagastatud puuduste kõrvaldamiseks.

21.09.2020 ehitisregistri elektroonilises keskkonnas kõik kaasatud isikud kooskõlastasid kasutusloa taotluse kasutusloa väljastamiseks.

Seega, ehitusseadustiku § 55 kohaselt Paul Kerese tn 14 püstitatud Sisekaitseakadeemia Narva Õppekeskuse hoonele, ehitisregistri kood 120873124, koos hoonet teenindavate rajatistega, kasutusloa andmisest keeldumise põhjused puuduvad ning võib anda kasutusloa.

2.   ÕIGUSLIKUD ALUSED
2.1.	Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2.	Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.

3. OTSUS
Väljastada Paul Kerese tn 14 püstitatud Sisekaitseakadeemia Narva Õppekeskuse hoonele, ehitisregistri kood 120873124, koos hoonet teenindavate rajatistega kasutusluba.

4. RAKENDUSSÄTTED
4.1. Korraldus jõustub seadusega sätestatud korras. 
4.2.  Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

